Diari Oficial de la Generalitat Valenciana


Sumari del DOGV 8953, del 16-11-2020 (2020/9637)

RESOLUCIÓ de 12 de novembre de 2020, del president de l'Institut Valencià de Cultura, per a la realització de festivals, cineclubs, concursos, jornades, esdeveniments i projectes singulars de caràcter audiovisual per a l'any 2020.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8953

Data del DOGV
:   16-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9637


Data del document
:   12-11-2020

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de novembre de 2020, del president de l'Institut Valencià de Cultura, per a la realització de festivals, cineclubs, concursos, jornades, esdeveniments i projectes singulars de caràcter audiovisual per a l'any 2020. [2020/9637]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 21 de juliol de 2020, del president de l'Institut Valencià de Cultura, per la qual es convoca la concessió d'ajudes per a la realització de festivals, cineclubs, concursos, jornades, esdeveniments i projectes singulars de caràcter audiovisual per a l'any 2020 (DOGV 8667, 27.07.2020), en atenció als següents:  
  
Antecedents de fet  
Primer. Mitjançant l'esmentada Resolució de 21 de juliol de 2020, es va convocar la concessió d'ajudes per a la realització de festivals, cineclubs, concursos, jornades, esdeveniments i projectes singulars de caràcter audiovisual per a l'any 2020, d'acord amb el que es preveu en l'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
Segon. De conformitat amb el que s'estableix en el punt 1 de l'apartat tercer de la convocatòria, el termini de presentació de sol·licituds era de 20 dies naturals, a comptar des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 24 d'agost de 2020, i s'han presentat trenta-cinc (35) sol·licituds per part de les diferents entitats interessades.  
Tercer. Per acord del president de l'Institut Valencià de Cultura, de 3 d'agost de 2020, van ser nomenats els membres de la comissió tècnica de valoració de les sol·licituds, prevista en l'apartat quart de la Resolució de 21 de juliol de 2020.  
Quart. Constituïda a aquest efecte i reunida en sessió el 28 d'octubre de 2020, va procedir a valorar les sol·licituds i els seus projectes conforme als criteris establits en l'apartat cinqué de la Resolució de 21 de juliol de 2020, i va emetre el corresponent informe i proposta, tal com recull la corresponent acta de la sessió a la qual es va donar difusió a través de la pàgina web de l'Institut Valencià de Cultura (http://ivc.gva.es).  
Del total de 246.000 euros assignats a aquesta convocatòria per la Resolució de 21 de juliol de 2020, es produeix una economia de 3.681,04 euros.  
I això atés que una vegada ateses les sol·licituds corresponents a la modalitat de concursos, jornades, esdeveniments i projectes singulars, es va produir un romanent de 14.695 euros. No obstant això, la comissió tècnica de valoració va proposar destinar a cobrir la modalitat de cineclubs 5.261 euros i 5.752,96 euros a la de festivals, i es va produir el romanent esmentat de 3.681,04 euros; proposta que s'accepta, per la qual cosa quantitat total a concedir és de 236.566 euros.  
Cinqué. A la vista de l'informe i proposta de la comissió tècnica de valoració, el director general de l'Institut Valencià de Cultura, va formular proposta de resolució en compliment del que es preveu en el punt 6 de l'article 6 de l'Ordre 8/2020.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el seu títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
Quart. La Resolució de 21 de juliol de 2020, del president de l'Institut Valencià de Cultura, per la qual es convoca la concessió d'ajudes per a la realització de festivals, cineclubs, concursos, jornades, esdeveniments i projectes singulars de caràcter audiovisual per a l'any 2020 (DOGV 8667, 27.07.2020).  
D'aquesta resolució, interessa destacar els apartats següents:  
El punt 3 de l'apartat segon:  
«Cap de les ajudes previstes en la present convocatòria serà superior a 8.000 ?, en el cas de cineclubs, 12.000 euros, en el cas de festivals, 20.000 euros en el cas de concursos, jornades, esdeveniments i projectes singulars.  
Sense perjudici d'això, l'import de les ajudes no podrà superar el 50 % del pressupost, en tots els casos, de l'activitat a la qual es destina».  
  
El punt 1 de l'apartat cinqué: «No podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts».  
El punt 3 de l'apartat cinqué: «Per a la determinació de la quantia de les ajudes es tindrà en compte una ponderació entre la puntuació total obtinguda (60 %) en relació amb el pressupost de cada activitat (40 %)».  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que preveu en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
D'altra banda, l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret esmentats i altra normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atenent el que es preveu en l'article 7 de l'Ordre 8/2020 i en l'exercici de les competències per a la concessió de les ajudes que tinc atribuïdes conforme als preceptes esmentats, resolc:  
  
Primer  
Concedir les ajudes als beneficiaris que figuren en l'annex de la present resolució, d'acord amb la puntuació obtinguda segons la baremació dels criteris de valoració aplicable, ponderada amb el pressupost de cada projecte, segons els percentatges previstos en el punt 3 de l'apartat cinqué de la Resolució de 21 de juliol de 2020 i a càrrec del crèdit previst en la secció 09, entitat 00714, línia de subvenció S4006000 €Foment d'activitats audiovisuals?, inclosa en el capítol IV del pressupost de l'Institut Valencià de Cultura, per un import global màxim de 242.318,96 euros.  
  
Segon  
Arxivar les sol·licituds corresponents als projectes següents:  
- Elementum Escénica, organitzadora del certamen Marina Film Festival, l'activitat del qual es desenvoluparà en 2021; d'acord amb el que es preveu en el punt 2 de l'apartat primer de la Resolució de 21 de juliol de 2020:  
«Les ajudes es concediran d'acord amb els principis de publicitat, transparència, objectivitat, igualtat i no discriminació i, mitjançant el règim de concurrència competitiva, per a les activitats que tinguen lloc entre l'1 de desembre de 2019 i el 30 de novembre de 2020, tots dos inclusivament, excepte en el cas d'ajudes a les accions de promoció de produccions valencianes que per a la seua participació en els premis Goya i Òscar per part d'empreses productores, i en aquest cas el període s'estendrà de l'1 d'octubre de 2019 al 30 de novembre de 2020».  
  
- Fundació Mediterráneo, organitzadora del Festival Internacional de Cinema Independent d'Elx, per no haver presentat, juntament amb l'imprés de sol·licitud, documentació relativa al projecte i mèrits a valorar per la comissió. I això tenint en aplicació del que es preveu l'apartat tercer, punt 6 de la Resolució de 21 de juliol de 2020, anteriorment esmentat:  
«El projecte de l'activitat per al qual se sol·licita ajuda i la documentació dirigida a acreditar els mèrits a baremar haurà de presentar-se dins del termini de presentació de sol·licituds i no serà requerit posteriorment ni tindrà validesa cap document amb data posterior a l'últim dia de termini de presentació de sol·licituds».  
  
Tercer  
Acceptar la renúncia a la seua sol·licitud presentada, en data 26 d'octubre de 2020, per Fuera de Series Producciones, SL, organitzadora de Series Nostrum-Festival Internacional de Series.  
  
Quart  
Anul·lar el crèdit pressupostari de 3.681,04 euros, corresponent a l'import del romanent no adjudicat d'aquesta convocatòria d'ajudes.  
  
Cinqué  
No figuren en el procediment i no s'han tingut en compte altres fets, ni altres al·legacions i proves que les adduïdes per les entitats interessades, per la qual cosa la proposta de resolució té caràcter de definitiva, d'acord amb el que es disposa en el punt 7 de l'article 6 d'Ordre bases reguladores.  
  
Sisé  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013) relatiu a l'aplicació dels articles 107 i 108 del Tractat UE a les ajudes de minimis.  
  
Seté  
Els beneficiaris hauran de complir les obligacions i normes de justificació previstes en els apartats seté i huité de la Resolució de 21 de juliol de 2020, del president de l'Institut Valencià de Cultura.  
  
Els beneficiaris hauran de comunicar a l'Institut Valencià de Cultura l'acceptació de l'ajuda en un termini no superior als quinze dies hàbils següents al dia de la publicació de la present resolució en el Diari Oficial de la Generalitat Valenciana, segons el model d'acceptació que s'acompanya a la resolució de 21 de juliol de 2020 com a annex III i facilitar les dades bancàries on l'empresa sol·licitant desitge rebre l'import de l'ajuda, emplenant el model de domiciliació bancària que s'adjunta a aquesta resolució com a annex II.  
Sense perjudici d'això, el termini màxim per a la presentació dels documents justificatius de les ajudes serà el 30 de novembre de 2020. En cas de no aportar la justificació dins del termini assenyalat, el crèdit pressupostari quedarà anul·lat, i es perdrà el dret a cobrar l'ajuda concedida.  
La presentació de l'acceptació com de la justificació es realitzarà via telemàtica, d'acord amb el que també es preveu per a les sol·licituds en el punt 2 de l'apartat tercer de la resolució de convocatòria.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 12 de novembre de 2020.- El president de l'Institut Valencià de Cultura: Vicent Marzà i Ibáñez.